fi ru fi fi es de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi et fi fi fi ilo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sl fi fi fi fi et fi fi fi tr tr fi fi en de fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi
Tilaus- ja sopimusehdot - Argnode
Argnode.fi on Argnode Oy:n (2884224-2) verkkopalvelu, josta yksityiset sekä yritykset voivat vuokrata tuotteita kuten työkaluja.
Näitä toimitusehtoja sovelletaan Argnode Oy:n (myyjän), ja asiakkaan (ostaja), väliseen kauppaan elleivät myyjä ja ostaja ole kirjallisesti toisin sopineet.
Toimitusehdot tulevat sopimuksen osaksi, kun ehtoihin on viitattu tarjouksessa, tilausvahvistuksessa tai ne muutoin on liitetty toimituksen yhteyteen.
Toimitusehdot ovat voimassa 20.7.2018 alkaen ja ovat voimassa toistaiseksi.
Myyjällä on oikeus muuttaa toimitusehtoja julkaisemalla uudet toimitusehdot myyjän www-sivuilla.
Tilauksiin, jotka on tehty ennen edellä mainittua toimitusehtojen muutosta, sovelletaan tilauksen tekemisen ajankohtana voimassa olleita toimitusehtoja.
Toimitustavat ovat Posti sekä nouto Espoon toimipisteeltä erikseen sovittuna ajankohtana ellei ostaja ja myyjä ole sopineet toisin.
Mahdollisista toimitus- ja pakkauskuluista on myyjä oikeutettu veloittamaan ostajaa erikseen. Verkkotilausta tehdessä nämä kulut ovat eriteltynä verkkopalvelun kassa-sivulla.
Myyjä toimittaa tavaran viimeistään kuudessakymmenessä (60) päivässä tai ellei siitä ole erikseen sovittu tilausvahvistuksessa, kun myyjä on lähettänyt kirjallisen vahvistuksen ostajalle.
Myyjä pitää itsellään oikeuden peruuttaa tilaus tuotannollisista syistä ja palauttaa ostajan mahdollisesti maksamat rahat.
Mikäli myyjä ei kykene toimitusesteestä johtuen toimittamaan tuotteita sovitussa ajassa, tulee myyjän ilmoittaa tästä viipymättä ostajalle. Milloin viivästyminen, jonka syynä on muu kuin ylivoimainen este, aiheuttaisi huomattavia kustannuksia tai olennaista haittaa ostajalle, on ostajalla oikeus peruuttaa tilaus viivästyneen toimituksen osalta.
Ellei ostaja peru tilausta, toimitus siirtyy olosuhteet huomioon ottaen kohtuulliseksi katsottavaan uuteen ajankohtaan. Ellei myyjän ja ostajan välillä ole kirjallisesti toisin sovittu, ei myyjällä ole velvollisuutta korvata tuotteen luovuttamatta jäämisestä tai tuotteen luovutuksen viivästymisestä ostajalle aiheutuneita vahinkoja.
Kun tuote on luovutettu ostajalle, on ostajan tarkastettava tuote niin pian kuin olosuhteet sen sallivat, kuitenkin viimeistään seitsemän (7) päivän kuluessa toimituksesta tai siitä päivästä lukien kun tuote on asetettu toimitusehtojen mukaisesti ostajan käytettäväksi.
Ostajan katsotaan hyväksyneen toimituksen sekä tuotteen, ellei myyjä ole kymmenen (10) päivän kuluessa tuotteen toimituksesta tai siitä päivästä lukien kun tuote on asetettu toimitusehtojen mukaisesti ostajan käytettäväksi, vastaanottanut ostajan yksilöityä kirjallista reklamaatiota, jossa on määritelty toimituksen tai tuotteen virheellisyys.
Vuokrattavia tuotteita maksaessa laskulla tilauksesi liitetään jonoon vasta kun maksu on kirjautunut tilillemme. Mikäli laskua ei makseta eräpäivään mennessä pidämme oikeuden perua tilauksen.
Tuotteiden hinnat esitetään verkkopalvelun tuotesivuilla ja ne voivat vaihdella eri tuotevariaatioiden mukaan.
Yleisimmät luottokortit PayPal maksupalvelun kautta
Virtuaalivaluutta Bitcoin, Bitpay maksupalvelun kautta
Haluamme tarjota asiakkaillemme vaihtoehdon valita mahdollisimman pienet transaktiokulut tilausta tehdessä.
Tämän vuoksi olemme hinnoitelleet eri maksutavat erikseen kassa-sivulla niiden aiheuttamien kulujen mukaan, jotta meidän ei tarvitse lisätä yksittäisten maksutavan aiheuttamia kalliita maksutapakuluja kaikkien tuotteidemme hintoihin.
Ennakkomaksu viitesiirtona (tilisiirto) on pääsääntöisesti edullisin maksutapa
Pankkitilimme on Osuuspankissa ja pystymme käsittelemään pankin sisäiset maksut ilman viiveitä.
PayPal-maksujen hyvityksissä PayPal pidättää transaktiomaksun (kirjoitushetkellä 2,9 % + 30 snt). Pidätämme oikeuden vähentää suoritetusta maksusta aiheutuneen transaktiomaksun summan PayPalilla tehdyn oston palautuksen summasta.
Ostajan on suoritettava kauppahinta ja mahdolliset toimitus- ym. kulut (jäljempänä ”Kauppahinta”) ennakkoon kokonaisuudessaan. Mikäli asiakas on hyväksytty luottoasiakkaaksi on kauppa ja mahdolliset toimitus -ym. kulut maksettava neljäntoista (14) vuorokauden kuluessa laskun päiväyksestä, ellei myyjä ole toisin ilmoittanut.
Kauppahinta katsotaan suoritetuksi, kun maksu on tullut myyjän ilmoittamalle pankkitilille. Myyjä on oikeutettu perimään viivästyneelle maksusuoritukselle kulloinkin voimassa olevan lainsäädännön mukaista viivästyskorkoa. Viivästyskoron lisäksi myyjällä on oikeus periä ostajalta kohtuulliset perintäkulut.
Mikäli tuotteen vastaanotto viivästyy ostajasta johtuvasta syystä, on myyjällä oikeus periä ostajalta korvaus tuotteiden varastoimisesta.
Mikäli ostaja viivästyy kauppahinnan tai sen osan tai muun maksuvelvoitteen suorittamisessa, myyjä on oikeutettu pidättäytymään kaikista toimituksista ostajalle kunnes erääntyneet saatavat on korkoineen kokonaisuudessaan maksettu. Toimitusajan katsotaan tällöin siirtyneen vastaavasti, eikä ostajalla ole oikeutta esittää myyjälle mitään toimitusajan pidentymisestä johtuvia vaatimuksia tai peruuttaa tilausta.
Verkkokaupassamme olevat tuotteet ovat vuokrattavia tuotteita, joilla on tuotesivuilla määrätty vuokra-aika. Tuotteet ovat Argnode Oy:n tai sen yhteistyökumppanien omaisuutta eikä omistajuus siirry asiakkaalle.
Myymiemme tuotteiden omistusoikeus siirtyy ostajalle, kun ostaja on kokonaisuudessaan maksanut kauppahinnan ja mahdolliset muut kauppaan liittyvät maksuvelvoitteet.
Tarkistamme kaikkien vuokra-asiakkaidemme luottotiedot, ja tämän vuoksi kysymme vuokrauslomakkeella henkilötunnusta. Voit lukea lisää miten käsittelemme henkilötietojasi tietosuojakäytännöstämme.
Pidämme oikeuden olla hyväksymättä vuokra-hakemusta.
Tuotteen laina-aika alkaa, kun noudat lähetyksen postista ja loppuu, kun vastaanotamme palautuksen tai Posti kirjaa lähetyksen vastaanotetuksi tilauksesi mukana toimitettavalla palautuskortilla.
Muussa tapauksessa voit lähettää paketin seurantakoodin asiakaspalveluumme yhteydenottolomakkeella.
Ylimenevä aika ja tuotteelle mahdollisesti aiheutuneet vahingot voidaan laskuttaa asiakkaalta.
Viikonloppu lasketaan normaalisti kahdeksi päiväksi.
Mikäli asiakas ei palauta vuokrattua tuotetta määrättyyn palautuspäivään mennessä, pitää Argnode oikeutenaan laskuttaa asiakkaalta tuotteen täyden hinnan.
Kun maksat vuokrauksen, liitämme tilauksesi jonoon, ja varaamme tuotteen sinulle kun se tulee saataville. Saat tilauksen jälkeen toimitusaika-arvion.
Voit myös tiedustella saatavuutta tai pyytää tuotetta toimitettavaksi tietylle päivälle, esimerkiksi viikonlopun yli tilauksen lisätiedoissa.
Toimituskulut on määritetty tuotesivuilla mutta ne voivat vaihdella lähetyksen mukaan, esimerkiksi jos samassa tilauksessa on useita tuotteita.
Asiakas on velvollinen noutamaan lähetyksen niin pian kuin mahdollista, viimeistään kahden päivän kuluttua saapumisilmoituksesta. Vuokrattavilla tuotteilla voi olla varausjonoa.
Laina-aika alkaa, kun noudat lähetyksen postista ja loppuu, kun vastaanotamme palautuksen tai lähetät asiakaspalveluumme paketin seurantakoodin yhteydenottolomakkeella ja Posti kirjaa lähetyksen vastaanotetuksi.
Ylimenevä aika ja tuotteelle mahdollisesti aiheutuneet vahingot voidaan laskuttaa asiakkaalta. Viikonloppu lasketaan normaalisti kahdeksi päiväksi.
Noutamatta jäänyttä ja myyjälle palautunutta vuokrausta ei hyvitetä.
Myyjä myöntää toimittamilleen palveluille 1 vuoden takuun, ellei tarjouksessa ole muuta mainittu. Valtaosalla jälleenmyydyistä tuotteista on normaali valmistajan myöntämä takuu.
Takuu ei koske muita myyjän erikseen luettelemia kohtia. Takuuaika alkaa kulua tuotteen toimituspäivästä ostajalle ellei tästä ole erikseen sovittu ostajan kanssa kirjallisesti. Takuu on voimassa, jos tuotetta on käytetty huolellisesti käyttöohjeiden mukaisesti vain alkuperäiseen käyttötarkoitukseen.
Myyjä ei vastaa virheistä, jotka ovat aiheutuneet asennusvirheestä, asennusohjeiden noudattamatta jättämisestä, normaalista kulumisesta, virheellisestä käytöstä, ostajan vastuulle kuuluvien huoltotoimenpiteiden laiminlyönnin aiheuttamista vaurioista tai ostajan laiminlyönnistä.
Lisäksi takuun voimassaolon ehtona on, että ostaja ilmoittaa välittömästi vian havaittuaan viasta myyjälle sekä katkaisee virran viallisesta tuotteesta. Mikäli joku muu kuin myyjä tai myyjän valtuuttama taho huoltaa, korjaa tai jollakin tavalla muuttaa tuotetta tai sen ominaisuuksia, ei takuu sido myyjää.
Takuu ei koske odottamattomien ja ennakoimattomien syiden tai tapahtumien, kuten esimerkiksi ilkivallan, onnettomuuksien, luonnonvoimien tai eläinten, aiheuttamaa tuotteen viallisuutta. Myyjällä on antamansa takuun perusteella oikeus valintansa mukaan, joko:
a) kohtuullisessa ajassa korjata virhe ja toimittaa korjattu tuote ostajalle
b) toimittaa virheellisen tuotteen tilalle uusi vastaava tuote
c) korvata ostajalle ostajan tuotteesta maksama kauppahinta
Takuun perusteella suoritettava korvaus rajoittuu tässä kohdassa mainittuun eikä ostajalla ole takuun perusteella oikeutta muuhun korvaukseen.
Myyjä ei takuun perusteella vastaa välillisistä vahingoista.
Tuotteen toimittamisesta takuukorjaukseen aiheutuneista kuluista vastaa ostaja.
Mahdollisista takuukorjausten yhteydessä syntyvistä matka-, kuljetus- ym. kustannuksista vastaa ostaja.
Mikäli toimituksessa tai tuotteessa on virhe ja mikäli ostaja on reklamoinut tästä takuukohdassa tarkoitetulla tavalla, on myyjällä oikeus valintansa mukaan, joko:
a) kohtuullisessa ajassa korjata virhe ja toimittaa korjattu tuote ostajalle
b) toimittaa virheellisen tuotteen tilalle uusi vastaava tuote
c) korvata ostajalle ostajan tuotteesta maksama kauppahinta
Ostajan on palautettava virheelliset tuotteet myyjälle myyjän kustannuksella, mikäli myyjä niin vaatii.
Tässä kohdassa mainitut seuraamukset tuotteen tai toimituksen virheellisyydestä ovat yksinomaisia eikä ostajalla ole tämän perusteella oikeutta muuhun korvaukseen.
Myyjä ei ole velvollinen korvaamaan vahinkoa, jonka ostaja mahdollisesti kärsii tuotteen tai toimituksen virheellisyyden johdosta.
Vahingonkorvaus ja vastuun rajoitus
Myyjän vastuu ostajalle aiheutuneesta vahingosta rajoittuu toimitusehtojen mukaiseen korvaukseen.
Joka tapauksessa myyjän korvausvastuun enimmäismäärä on ostajan tuotteesta maksama kauppahinta.
Myyjä ei vastaa välillisistä vahingoista, kuten tuotannon tai liikevaihdon vähentymisestä tai keskeytymisestä, saamatta jääneestä voitosta tai muusta vaikeasti ennakoitavasta vahingosta.
Asiakas on velvollinen korvaamaan vuokraamalleen tuotteelle aiheutuneet vahingot sekä käsittelystä aiheutuvat kulut.
Mikäli korvattavaa tuotemallia ei ole enää saatavilla, asiakas on velvollinen maksamaan vuokraavalle lähimmän, ominaisuuksiltaan vastaavan tuotteen hinnan. Korvaavan tuotteen hinta voi olla alkuperäisen, korvattavan tuotteen hintaa korkeampi.
Myyjä vapautuu velvoitteistaan ja velvollisuudestaan maksaa korvausta, jos velvoitteiden rikkominen tai niiden täyttämättä jättäminen johtuu ylivoimaisesta esteestä.
Vapauttamisperusteeksi (force majeure) katsotaan sellainen velvoitteen täyttämisen estävä, velvoitteen syntymisen jälkeen sattunut epätavallinen ja asiaan vaikuttava tapahtuma, joka on myyjästä riippumaton ja jonka vaikutuksia ei voida kohtuudella välttää eikä voittaa.
Tällainen tapahtuma voi olla esim. sota, kapina, pakko-otto tai takavarikko yleiseen tarpeeseen, energianjakelun keskeytys, tulipalo, ukonilma tai muu luonnonilmiö, tuotekomponenttien saatavuudessa tapahtuva häiriö tai keskeytys tai muu epätavallinen myyjästä riippumaton syy.
Jos velvoitteen täyttäminen viivästyy jostakin edellä mainitusta syystä, velvoitteen täyttämisaikaa jatketaan niin paljon, kun kaikki tapaukseen vaikuttavat olosuhteet huomioon ottaen on pidettävä kohtuullisena.
Olemme pitkien asiakassuhteiden sekä hyvän asiakaskokemuksen suuri puolestapuhuja, täten pyrimme ratkaisemaan riita-asiat ensisijaisesti osapuolten välisillä neuvotteluilla.
Tästä sopimuksesta johtuvat riitaisuudet ratkaistaan tarvittaessa Helsingin käräjäoikeudessa. Myyjällä on kuitenkin halutessaan oikeus ajaa kannetta vaihtoehtoisesti ostajan kotipaikan yleisessä tuomioistuimessa.
© Argnode Oy 12.5.2019. Tiedot saattavat muuttua ilman erillistä ilmoitusta.
GoPro Hero 7 Actionkamera